Z A P I S N I K

4. sjednice Vijeća Gradske  četvrti Stenjevec
održane 23. listopada 2017.
 Sjednica se održava u prostorijama MS Vrapče jug, dvorana na katu s početkom u 18,00 sati.  
Sjednicom predsjedava predsjednik VGČ Stenjevec Željko Jeger.
Konstatira se da je evidentiranjem članova utvrđeno je da je nazočno19 članova Vijeća.
NAZOČNI : Željko Jeger, Zdravko Barešić, Vladimir Andrić, Anita Bešić, Ana Borčić, Stupe Čular, Domagoj Duvančić, Dominko Filipović, Slaven Imre, Antonela Konjevod,Vlado Kovačević, Marko Milanović Litre, Gordana Osman, Tomislav Palac, Davor Stanković, Mojmir Šoić, Zoran Šplajt, Ana Tomić, Ivan Zelenić
NENAZOČNI: nema
OSTALI NAZOČNI: Kristina Starčević- voditeljica odsjeka Gradske četvrti Stenjevec, Jadranka Gobac - stručni referent 

Predsjednik Željko Jeger predložio je raspravu o verifikaciji Zapisnika s 3. sjednice VGČ Stenjevec.
Vlado Kovačević zatražio je da se njegovom izlaganju vezano uz uvođenje naplate parkiranja treba dodati i to da je predložio da se prije uvođenja naplate treba razgovarati s građanima, a ne da sam striktno protiv naplate. 
Davor Stanković dao je primjedbu da formulacija rasprave pod točkom 14. nije dobro sročena, te je treba ispraviti.

Predsjednik Željko Jeger predložio je glasovanje o Zapisniku s 3. sjednice VGČ Stenjevec. 

Konstatira se da je jednoglasno s 16   glasova „za“ usvojen Zapisnik s 3.  sjednice 

Vijeća gradske četvrti Stenjevec.

Tomislav Palac dolazi na sjednicu. Nazočno je 17 članova VGČ. 

Predsjednik Željko Jeger predložio je dnevni red sa slijedećim nadopunama:
Točka 2. 
Prijedlog zaključka o usvajanju Godišnjeg izvještaja o izvršenju Financijskog plana 2016. 

Točka 3. 

Prijedlog zaključka o uvođenju naplate parkiranja na području GČ Stenjevec

Ostale točke se pomiču za dva redna broja. 

Nije bilo prijavljenih za raspravu pa je predložio glasovanje o prijedlogu dnevnog reda. 
Konstatira se da je jednoglasno s 17 glasova „za“ usvojen slijedeći:




DNEVNI RED
1. Prijedlog zaključka o izmjeni Plana komunalnih aktivnosti Gradske četvrti Stenjevec u 2017.

2. Prijedlog zaključka o usvajanju Godišnjeg izvještaja o izvršenju Financijskog plana 2016.

3. Prijedlog zaključka o uvođenju naplate parkiranja na području GČ Stenjevec
4. Prijedlozi zaključaka o korištenju sredstava s pozicije 150 3299- ostali nespomenuti rashodi poslovanja Vijeća Gradske četvrti Stenjevec

5. Prijedlog zaključka o Prijedlogu Izmjena Programa gradnje objekata i uređaja komunalne infrastrukture na području Grada Zagreba u 2017.

6. Prijedlog zaključka o Prijedlogu Izmjena Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2017.

7. Prijedlog zaključka o produljenju korištenja lokacije za luna park

8. Prijedlozi zaključaka- davanje mišljenja po članku 86. Statuta Grada Zagreba

9. Informacije, pitanja i prijedlozi 

Točka 1. 
Prijedlog zaključka o izmjeni Plana komunalnih aktivnosti Gradske četvrti Stenjevec u 2017.

Predsjednik Željko Jeger dao je riječ predsjedniku radnog tijela Zdravku Barešiću.

Zdravko Barešić naveo je da je radno tijelo imalo prvu sjednicu i raspravljalo o izmjeni i dopuni plana komunalnih aktivnosti za 2017. koji je sastavljen na osnovu podataka koji su dobiveni od Gradskog ureda za mjesnu samoupravu. Radno tijelo je prihvatilo prijedlog. Naveo je da se rebalans radio zato što „Zagrebačke ceste“  nisu u stanju odraditi određene akcije, treba se voditi računa da se uvrštene akcije odrade. 

Predsjednik Željko Jeger otvorio je raspravu.

Vladimir Andrić dolazi na sjednicu. Nazočno je 18 članova Vijeća. 
Predsjednik Željko Jeger naveo je da je Plan nekoliko puta mijenjan iz razloga da se potroše sredstva. Neke akcije nismo mogli planirati jer ih nema tko izvesti, „Zagrebačke ceste“ nemaju dovoljno kapaciteta. Moramo se za slijedeću godinu dobro pripremiti i što prije dostaviti prioritete. Upoznao je nazočne i sa problemima vezano uz izgradnju objekta MS „Matija Gubec“ jer se izvođač nije pojavio na vrijeme.
Slaven Imre dolazi na sjednicu. Sjednici je nazočno 19 članova.

Vladimir Andrić naveo je da se za izgradnju objekta MS „Matija Gubec“ nikad nije dobiven konačni izračun koliko bi to koštalo. 

Vlado Kovačević naveo je da se ponavlja situacija kao i sa zgradom u kojoj se sad nalazimo, više godina izdvajala su se sredstva.

Vladimir Andrić naveo je da je način organizacije posla jako loš. 

Ana Borčić navela je da je nemoguće da Grad Zagreb nema instrumente da se ta situacija dovede u red. Iz svega navedenog može se zaključiti da Grad dodijeli sredstva za izgradnju doma, a onda smisle prepreke kako se taj novac ne bi utrošio. 

Predsjednik Željko Jeger naveo je da je konstantno radio pritisak na javnu nabavu. Smatra da se iz sredstava MKA trebaju financirati i veći projekti, ne samo krpanje cesta. 
Davor Stanković naveo je da se treba maksimalno angažirati kako bi uspjeli realizirati sredstva, a ne da se sredstva vrate u Proračun Grada. 

Zoran Šplajt naveo je da se ta situacija oko sredstava ponavlja već godinama. Po procjeni moguće je da će Vijeće ostati bez 1.200.000,00 kn. koja će se vratiti u Proračun. U Gradu Zagrebu najveći problem je funkcioniranje, sve ide presporo. 

Vladimir Andrić naveo je da je u prošlom mandatu nuđeno Zagrebačkim tržnicama da Vijeće uloži u uređenje tržnice ali su oni to odbili. Što se tiče Doma zdravlja Špansko, tu nisu sređeni imovinsko pravni odnosi i to tako stoji i ne rješava se unatoč svim nastojanjima. 

Tomislav Palac naveo je da bi bilo dobro da se sredstva prenamijene za 5, 6 manjih projekata, ako se može na taj način. 
Ivan Zelenić naveo je da je jako teško promijeniti način funkcioniranja Grada jer se takav sustav gradi već 16 godina i trebat će dosta vremena da se to promijeni.

Predsjednik Željko Jeger postavio je upit Stipi Čularu vezano uz izgradnju Doma zdravlja, da li bi bilo bolje renovirati postojeći objekt ili sagraditi kompletno novi objekt?

Stipe Čular naveo je da se postavlja pitanje da li je izgradnja Doma zdravlja prioritet s obzirom na izmjene Zakona. U GČ Stenjevec nedostaje velik broj liječnika primarne zdravstvene zaštite i 
stomatologa. Zgrada Doma zdravlja može doći u pitanje jer se predviđa da liječnici koriste druge prostore gradske prostore, a da se domovi zdravlja pretvore u centre palijativne skrbi.
Vladimir Andrić naveo je da bi Dom zdravlja trebalo napraviti da bi se uopće moglo dobiti dovoljan broj liječnika na područje GČ Stenjevec. Dao je primjedbu na teren u Poljačkoj ulici koji je uvršten u Plan MKA, nije na području GČ Stenjevec. 
Konstatira se da je jednoglasno s 19 glasova „za“ usvojen Prijedlog zaključka o izmjeni Plana komunalnih aktivnosti Gradske četvrti Stenjevec u 2017. i  nalazi se u prilogu Zapisnika.
Točka 2.  
Prijedlog Zaključka o usvajanju Godišnjeg izvještaja o izvršenju Financijskog plana za 2016

Predsjednik Željko Jeger izvijestio je nazočne da se u Izvještaju radi o činjeničnom stanju koje se ne može mijenjati, te bi ga takvog trebalo prihvatiti. Otvorio je raspravu. Nije bilo prijavljenih za raspravu, zaključio je raspravu i predložio glasovanje o prijedlogu. 

Konstatira se da je većinom glasova i to s 16 glasova „za“ 1 glasom „protiv“ i  2 „suzdržana“ usvojen Prijedlog zaključka o usvajanju Godišnjeg izvještaja o izvršenju Financijskog plana za 2016. i nalazi se u prilogu ovog Zapisnika. 

Točka 3. 
Prijedlog zaključka o uvođenju naplate parkiranja na području GČ Stenjevec

Predsjednik Željko Jeger otvorio je raspravu o uvođenju naplate parkiranja.

Vladimir Andrić naveo je da je napravljena proceduralna pogreška, uvođenje naplate parkiranja nije izglasano, ovo izgleda kao testiranje da li će se građani buniti ili ne.

Vlado Kovačević naveo je da je održan sastanak s predstavnicima stanara koji nisu bili protiv uvođenja naplate parkiranja samo su tražili uređenje infrastrukture u tom dijelu četvrti.

Vladimir Andrić naveo je da postoje potpisi građana koji se protive uvođenju naplate parkiranja, a što se tiče infrastrukture nju nije moguće urediti zbog namjene okolnih čestica.

Davor Stanković naveo je da nije glavni problem uvođenje naplate parkiranja, problem je što je u tom dijelu sve neuređeno i nema dovoljno parkirnih mjesta. Građani će platiti parkirnu kartu, ali i dalje neće imati parkirno mjesto. 

Predsjednik Željko Jeger zaključio je raspravu i predložio glasovanje o prijedlogu zaključka. 

Konstatira se da je većinom glasova i to s 10 glasova „za“ i 9 glasova „protiv“ usvojen slijedeći:
Z A K LJ U Č A K


o uvođenju naplate parkiranja na području Mjesnog odbora Špansko-sjever
Vijeće Gradske četvrti Stenjevec suglasno je s prijedlogom Grada da se naplata parkiranja uvede u bloku ulica Antuna Šoljana-Vilima Korajca.

Točka 4. 

Prijedlozi zaključaka o korištenju sredstava s pozicije 150 3299- ostali nespomenuti rashodi poslovanja Vijeća Gradske četvrti Stenjevec

Predsjednik Željko Jeger upoznao je nazočne sa zahtjevima za dodjelu sredstava sa stavke „ostali nespomenuti rashodi“. Predložio je glasovanje u paketu za sve prijedloge. 

Konstatira se da su većinom glasova i to sa 18 glasova „za“ i 1 „suzdržan“ usvojeni slijedeći: 

4.1. 

Z A K L J U Č A K

                                                O KORIŠTENJU SREDSTAVA 


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 150/3229 „ostali nespomenuti rashodi poslovanja“ Vijeća Gradske četvrti Stenjevec  5.000,00 za Ronilački klub ADRIATICro 2, Trg hrvatskih Pavlina 13.

     2.   Ovaj će zaključak izvršiti Gradski ured za mjesnu samoupravu. 
4.2.
Z A K L J U Č A K

                                                O KORIŠTENJU SREDSTAVA 


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 150/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 3.500,00 nabavku lopti za NK Kustošija za, prema ponudi VeGo sport d.o.o., Velika Gorica, Kurilovička 172. 

2. Ovaj će zaključak izvršiti Gradski ured za mjesnu samoupravu. 

4.3.
Z A K L J U Č A K

                                                O KORIŠTENJU SREDSTAVA 


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 150/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 5.000,00 Ogranku Udruge hrvatskih dragovoljaca Domovinskog rata Gradske četvrti Stenjevec, Zagreb, Trg Ivana Kukuljevića 9.

   2.   Ovaj će zaključak izvršiti Gradski ured za mjesnu samoupravu. 
4.4.

Z A K L J U Č A K

                                                O KORIŠTENJU SREDSTAVA 


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 150/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 2.500,00 kn za nabavu sportske opreme za ŠRK Gavčica, prema ponudi T.P. OLIVARI d.o.o., Zagreb, Gajeva 9.

     2.   Ovaj će zaključak izvršiti Gradski ured za mjesnu samoupravu. 
4.5.

Z A K L J U Č A K

                                                O KORIŠTENJU SREDSTAVA 


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 150/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 4.950,00 za sportsku opremu za Boćarski klub Cetina, prema ponudi poduzeća Pollentraded.o.o.  , Zagreb, 

Koštacin 2.

2. Ovaj će zaključak izvršiti Gradski ured za mjesnu samoupravu

4.6.

Z A K L J U Č A K

                                                O KORIŠTENJU SREDSTAVA 


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 150/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 4.994,25 za nabavu sportske opreme za OŠ „Ante Kovačića“, prema ponudi poduzeća DECHATLON, Zagreb, Ulica Siniše Glavaševića 5. 

     2.   Ovaj će zaključak izvršiti Gradski ured za mjesnu samoupravu. 
4.7.

Z A K L J U Č A K

                                                O KORIŠTENJU SREDSTAVA 


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 150/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 500,00 kn  za nabavu vijenca

 za polaganje na spomenik Hrvatskim braniteljima prigodom Dana Svih Svetih.

     2.   Ovaj će zaključak izvršiti Gradski ured za mjesnu samoupravu. 
4.8.

Z A K L J U Č A K

                                                O KORIŠTENJU SREDSTAVA 


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 150/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 4.919,25 kn za sportsku opremu za Košarkaški klub Zapad, prema ponudi poduzeća Fundus šport d.o.o., Zagreb, Malešnica 31.

     2.   Ovaj će zaključak izvršiti Gradski ured za mjesnu samoupravu. 
4.9.

Z A K L J U Č A K

                                                O KORIŠTENJU SREDSTAVA 


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 150/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 4.987,50  za nabavu sportske opreme za Rukometnu školu VUČIĆI, Zagreb, Šetalište 150. Brigade 1, prema ponudi Tiskare BOK, Sesvetski Kraljevac, E. Kumičića 2. 

2. Ovaj će zaključak izvršiti Gradski ured za mjesnu samoupravu.
4.10.

Z A K L J U Č A K

                                                O KORIŠTENJU SREDSTAVA 


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 150/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 5.000,00 kn Centru za kulturu i obrazovanje Susedgrad za usluge tiskanja promidžbenog materijala prema ponudi Poduzeća Kolding, Zagreb, Berislavičeva 8.

     2.   Ovaj će zaključak izvršiti Gradski ured za mjesnu samoupravu. 
Ivan Zelenić dao je primjedbu na  zajedničko glasovanje o svim prijedlozima jer se sa zahtjevom ronilačkog kluba ne slaže. 

Predsjednik Željko Jeger naveo je da se primjedba treba dati prije glasovanja pa bi se zahtjevi koji nisu primjereni maknuli s dnevnog reda. 

Točka 5. 

Prijedlog zaključka o Prijedlogu Izmjena Programa gradnje objekata i uređaja komunalne infrastrukture na području Grada Zagreba u 2017.

Predsjednik Željko Jeger pročitao je prijedlog zaključka i predložio glasovanje o prijedlogu. 

Konstatira se da je s  10 glasova „za“, 7 glasova „protiv“ i 2 „suzdržana“    usvojen slijedeći: 

  




   Z A K LJ U Č A K
Vijeće Gradske četvrti Stenjevec suglasno je s Prijedlogom izmjene Programa gradnje objekata i uređaja komunalne infrastrukture na području Grada Zagreba u 2017.
Točka 6. 

Prijedlog zaključka o Prijedlogu Izmjena Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2017.

Predsjednik Željko Jeger pročitao je prijedlog zaključka. Otvorio je raspravu. Nije bilo prijavljenih za raspravu, zaključio je raspravu i predložio glasovanje o prijedlogu. 

Konstatira se da je s  12 glasova „za“, 5 glasova „protiv“ i 2 „suzdržana“    usvojen slijedeći: 

 




    Z A K LJ U Č A K

Vijeće Gradske četvrti Stenjevec suglasno je Prijedlogom izmjene Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2017
Točka 7. 

Prijedlog zaključka o produljenju korištenja lokacije za luna park

Predsjednik Željko Jeger pročitao je prijedlog zaključka i otvorio je raspravu. 

Vlado Kovačević naveo je da ne zna koji je razlog za postavljanje luna parka jer ima jako malo korisnika. 

Zdravko Barešić smatra da Vijeće treba biti dosljedno da se ne dozvoli postavljanje luna parka pa neka tada netko nametne svoju odluku kao i u prethodnom zahtjevu. 

Predsjednik Željko Jeger zaključio je raspravu i pročitao je prijedlog zaključka. 

Konstatira se da je jednoglasno s 19 glasova „za“ usvojen slijedeći:   

 Z A K LJ U Č A K 

Vijeće Gradske četvrti Stenjevec nije suglasno s zahtjevom g.Sandre Riter iz Zagreba, Baščanske ploče 16, za postavljanjem luna parka na javnu zelenu površinu, na k.č.br. 2131/1 k.o. Stenjevec, Ulica Ivane Brlić Mažuranić/Hrnetićka ulica, od 16.10.2017. do 16.11.2017, površine cca 50 m².

Točka 8. 

Prijedlozi zaključaka- davanje mišljenja po članku 86. Statuta Grada Zagreba

Predsjednik Željko Jeger predložio je pojedinačno glasovanje o prijedlozima zaključka o davanju mišljenja po članku 86. Statuta Grada Zagreba . Pročitao je prijedlog zaključka.
  8.1.
 Konstatira se da je jednoglasno s 19 glasova „za“   usvojen slijedeći: 

    




 Z A K LJ U Č A K 

Vijeće Gradske četvrti Stenjevec suglasno je s Prijedlogom odluke o Stipendiji Grada Zagreba za učenike i studente s invaliditetom.

8.2.

Konstatira se da je većinom glasova i to s 17 glasova „za“ 1 „suzdržanim i 1 „protiv“ usvojen slijedeći: 
     




  Z A K LJ U Č A K 

Vijeće Gradske četvrti Stenjevec suglasno je s Prijedlogom odluke o promjeni naziva Škole za balet i ritmiku.

8.3.

Predsjednik Željko Jeger pročitao je prijedlog zaključka. Otvorio je raspravu.

Vladimir Andrić naveo je da smatra da nije u redu prihvaćanje ovakve odluke zbog ljudi koji tamo žive. 
Predsjednik željko Jeger zaključio je raspravu i predložio glasovanje o prijedlogu. 

Konstatira se da je većinom glasova i to s 10 glasova „za“ i 9 glasova ˇ“protiv“ usvojen slijedeći: 






       Z A K LJ U Č A K 

Vijeće Gradske četvrti Stenjevec suglasno je s Prijedlogom zaključka o sklapanju Sporazuma o suradnji na pripremi projekta "Centar za gospodarenje otpadom Zagreb" .

	
	


8.4.

Predsjednik Željko Jeger pročitao je prijedlog Zaključka i otvorio je raspravu zaključka o raspisivanju javnog natječaja za prodaju građevinskog zemljišta (označenog kao z.k.č. 35/29 k.o. Jankomir i z.k.č. 36/44 k.o. Jankomir) .

. 

Vladimir Andrić naveo je da je prijedlog bio da Vijeće ne odlučuje o česticama koje se ne nalaze na području GČ Stenjevec. 

Davor Stanković naveo je da se čestica nalazi na području GČ Podsused- Vrapče. Predložio je da se ne glasuje po ovoj točci jer se ova čestica ne može pronaći u katastru jer brojevi nisu točni, kao ni naziv katastarske općine. 

Predsjednik Željko Jeger naveo je da se o točci treba glasovati jer se u protivnom smatra da je Vijeće suglasno s prijedlogom. Zaključio je raspravu i predložio glasovanje o prijedlogu. 

Konstatira se da je jednoglasno s 19 glasova „za“ usvojen slijedeći:

	
	


      





   Z A K LJ U Č A K 

Vijeće Gradske četvrti Stenjevec nije suglasno s Prijedlogom zaključka o raspisivanju javnog natječaja za prodaju građevinskog zemljišta (označenog kao z.k.č. 35/29 k.o. Jankomir i z.k.č. 36/44 k.o. Jankomir) .

8.5.

Predsjednik Željko Jeger pročitao je prijedlog zaključka. Otvorio je raspravu i predložio glasovanje. 

Konstatira se da je većinom glasova i to s 15 glasova „za“ i 4 glasa „protiv“   usvojen slijedeći: 

     





  Z A K LJ U Č A K 

Vijeće Gradske četvrti Stenjevec suglasno je s Prijedlogom zaključka o sklapanju I. Aneksa Sporazumu o zajedničkoj suradnji na realizaciji izgradnje Centra za skrb o bolesnoj djeci "Dom daleko od doma" .

Točka 9. 

Informacije, pitanja i prijedlozi 

Predsjednik Željko Jeger otvorio je raspravu. 

Vladimir Andrić naveo je da točka 25. za sjednicu Gradske skupštine o kojoj bi se Vijeće moralo očitovati. 

Kristina Starčević navela je da točka nije po članku 86. te stoga nije uvrštena na dnevni red. 

Vladimir Andrić naveo je da se točka odnosi na lokalnu samoupravu i o njoj se Vijeće treba očitovati. Vijeće se treba očitovati o svim točkama po članku 86. Koji se odnose na GČ Stenjevec.

Predsjednik Željko Jeger naveo je da se Vijeće može dogovoriti koje se točke po članku 86. trebaju stavljati na dnevni red. Predložio je da se sjednice održavaju u Područnom uredu, Sigetje 2, jer bi tako dokumentacija bila dostupna i odmah bi se moglo utvrditi o čemu se radi. 
Zoran Šplajt smatra da nije u redu da predsjednik bira koje će točke staviti na dnevni red, a koje ne. Sve treba staviti na dnevni red jer inače to izgleda kao zlouporaba.

Ivan Zelenić naveo je da bi mu bilo drago da se Vijeće izjasni po točki 25. Jer se radi o zaduživanju. 

Antonela Konjevod dala je primjedbu na prekasnu dostavu materijala za sjednicu jer se nije mogla pripremiti za sjednicu. Zamolila je da se materijali dostavljaju ranije. 

Predsjednik Željko Jeger naveo je da nije vidio točku 25. te je stoga nije stavio na raspravu.

Tomislav Palac naveo je da mu nije odgovoreno na zahtjev za korištenje prostora.  

Predjsednik Željko Jeger odgovorio mu je da se treba javiti u Vijeće Gradske četvrti. 

Ana Tomić postavila je upit da li može dobiti obrazloženje za zaključka o usvajanju Godišnjeg izvještaja o izvršenju Financijskog plana 2016. i gdje to može dobiti?

Predsjednik Željko Jeger naveo je da je dobio samo prijedlog zaključka koji je uvršten na dnevni red. Dodatnih dokumenata nema. 

Marko Milanović Litre naveo je da ga je netko iz opozicije predao prijavu vezano uz njegovu stanicu na Facebooku što ga je onemogućilo u poslu jer se bavi marketingom i PR-om. 
Ivan Zelenić naveo je da su  u Podsusedu u pothodniku postavljeni žljebovi za bicikliste tako da ne prelaze preko pruge pa je zatražio da se izvidi da li se to može napraviti u svim pothodnicima. 

Vladimir Andrić naveo je da se ljudi u POS-ovom naselju žale na buku iz Karting centra, postavlja upit da ukoliko nema koncesije tko je dozvolio održavanje trke u zadnjih mjesec dana? Također je naveo da se ljudi žale na velik nered u parkiranju. Automobile parkiraju po nogostupima i autobusnim stanicama. 

Predsjednik Željko Jeger naveo je da se sve aktivnosti na prostoru Karting centra odvijaju bespravno, Grad je oduzeo sve mogućnosti za rad, ali je bivši vlasnik Karting centra tužio Grad. 
Što se tiče parkiranja i prometa u Šoljanovoj sutra dolazi komisija koja će utvrditi da li je cesta i raskrižje dobro izvedeno, odnosno što treba napraviti.

Dogovoreno je da se sjednice Vijeća Gradske četvrti Stenjevec počinju u 18,30 u prostorijama VMO Vrapče jug. 





Završeno u 20,30.

Napomena: sjednica je fonografski snimana 

Zapisničar:

Jadranka Gobac
Predsjednik

Vijeća Gradske četvrti Stenjevec
Željko Jeger
